Eddie Eagan. Edward Patrick Francis Eagan (1897-yil 26-aprel – 1967-yil 14-iyun) – amerikalik bokschi. Shuningdek, ham Yozgi ham Qishki Olimpiya oʻyinlarida oltin medalni qoʻlga kiritgan, yagona muz ustida changʻi uchuvchi sportchi boʻlgan. Eagan yozgi oltin medalini boksda va qishki oltin medalini, toʻrttalik bahsda muz ustida changʻi ushish sport turida qoʻlga kiritgan. Va nihoyat, Eagan ham Yozgi ham Qishki olimpiadada musobaqalashgan kam sonli sportchilardan biriga aylangan. Biografiyasi. Eagen Colorado shtatining Denver shahrida oddiy oilada tugʻilgan. U Longmont oʻrta maktabini tamomlagan va bir yil Denver universitetidagi kollejda oʻqigan. Shu vaqt mobaynida oʻrta vazn toifasida gʻarbiy chempionlikni qoʻlga kiritgan. Birinchi jahon urushi paytida, artilleriya leytenanti boʻlgan va Amerika safarbar askarlari oʻrtasida, oʻrta vazn toifasida chempion boʻlgan. Urushdan keyin Yale universitetida oʻqidi.1919-yilda, havaskor boks uyushmasida boʻlib oʻtgan musobaqada ogʻir vazn toifasida gʻalaba qozongan. 1921-yilda, Yale universitetini tugatgandan soʻng, Eagan Garvard yuridik maktabi va Oksford universitetida oʻqigan. 1923-yilda, havaskor boks uyushmasining ogʻir vazn toifasidagi chempionligini qoʻlga kiritgan. Olimpiada oʻyinlari. Yozgi Olimpiada oʻyinlari. 1920-yili Antwerpda Yozgi Olimpiya oʻyinida bokschi sifatida qatnashgan va yengil vazn toifasida oltin medalni qoʻlga kiritgan. Shuningdek,1924-yilgi Yozgi Olimpiya oʻyinlarida ogʻir vazn toifasida ham ishtirok etgan. U birinchi raunddayoq Arthur Cliftonga yutqazgan hamda medalni qoʻlga kirita olmagan (qarang: boks boʻyicha erkaklar ogʻir vazn toifasining 1924-yilgi Yozgi Olimpiadasi. Qishki Olimpiada oʻyinlari. Eagan Olimpiadaga sakkiz yildan soʻng, 1932-yilgi Lake-Placida boʻlib oʻtgan oʻyinda gʻalaba qozongan Billy Fiskenning bobsley (muz ustida chana uchish) guruhi aʼzosi sifatida qaytib kelgan. Eagan ham Qishki ham Yozgi oʻyinlarda medal qoʻlga kiritgan oltita – Jacob Tullin Thams (Norvegiya), Christa Luding-Rothenburger (Sharqiy Germaniya), Clara Hughes (Kanada) va Lauryn Williams (AQSh) kabi olimpiyachilar ichida birinchisi boʻlgan. Eddy Alvarez 2020-yilda ham Qishki ham Yozgi Olimpiya oʻyinlarida medallarni qoʻlga kiritgan yagona amerikalik sifatida, Eagan va Williamsga qoʻshilgan. Eagan ikkala Olimpiadada oltin medalni qoʻlga kiritgan ikkita raqobatchidan bittasi boʻlgan (ikkinchisi: olimpiadadagi oltin medali figurali uchish boʻyicha boʻlgan Gillis Grafström).